google/wiki40b huggingface dataset:
Sagittarius A*

Sagittarius A* (nazývaný tiež "A-star", skratka Sgr A*) je veľmi veľký, silne žiariaci a kompaktný zdroj rádiového žiarenia nachádzajúci sa v strede našej Galaxie. Jedná sa o supermasívnu čiernu dieru. Je súčasťou väčšieho zoskupenia podobných telies, ktoré nesie názov Sagittarius A. 
Dňa 16. októbra 2002 zverejnil medzinárodný tím z Max Planck Institut für extraterrestrische Physik vedený Rainerom Schödelom výsledky svojich pozorovaní, v priebehu ktorých po dobu desiatich rokov sledoval pohyb hviezdy S2, ktorá sa nachádza v blízkosti Sgr A*. Tím R. Schödela dospel k záveru, že ide o vysoko masívny kompaktný objekt. Po prieskume obežnej dráhy hviezdy S2 bola určená hmotnosť Sgr A* na  2,6 ± 0,2 miliónov hmotností Slnka a táto hmota je stlačená v priestore s polomerom menším ako 17 svetelných hodín 120 AU. Neskoršie výskumy upresnili hmotnosť objektu na 3,7 miliónov hmotností slnka s polomerom 45 AU (6,7578 miliárd kilometrov). 
Pre porovnanie, trpasličia planéta Pluto obieha naše Slnko vo vzdialenosti 39,68 AU čo je 5,9533 miliárd kilometrov. Tieto zistenia teda podporujú hypotézu, podľa ktorej je Sagittarius A* supermasívnou černou dierou. Je síce možné prisúdiť zistenú hmotnosť bežným objektom, ktoré by sa v danom priestore mohli nachádzať, ale žiadne také objekty s takou hmotnosťou by v rámci takej „malej“ oblasti nemohli odolávať kolapsu svojich vzájomných príťažlivých síl a následnému neodvrátiteľnému pádu do čiernej diery dlhšie, než niekoľko stoviek rokov. To je úplne zanedbateľná doba vo vzťahu k dĺžke života galaxie. 
Niekoľko tímov vedcov, okrem iných aj z National Radio Astronomy Observatory alebo tiež z Shanghai Astronomical Observatory sa snažili zobraziť Sgr A* pomocou rádioastronomickej metódy Very Long Baseline Interferometry. Získané snímky boli zhodné s rádiovými emisiami spôsobenými gigantickými výtryskmi plazmy z iných čiernych dier. 
V novembri 2004 vydal tím vedcov správu, že došlo k objavu prvej, veľmi dobre preukázateľnej čiernej diery strednej veľkosti v našej galaxii, ktorá obieha vo vzdialenosti troch svetelných rokov od Sagittaria A*. Táto čierna diera má hmotnosť 1300 hmotností Slnka a vlečie so sebou zhluk siedmich hviezd, čo je pravdepodobne zvyšok supermasívneho zhluku hviezd, ktorý bol rozmetaný slapovými silami galaktického stredu. Toto zistenie by mohlo podporovať teóriu, že gigantické čierne diery môžu rásť potom, čo absorbujú menšie čierne diery alebo hviezdy.
Labrit (obec)

Poloha

Obec má rozlohu 72,18 km². Najvyšší bod je položený 113 m n. m. a najnižší bod 70 m n. m.

Obyvateľstvo

Počet obyvateľov obce je 868 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Oleg Otto Roman

Životopis

Pôsobil v Košiciach, Ostrave a v Prahe. Účastník ilegálneho protifašistického hnutia, organizátor prechodov do zahraničia. Príslušník 1.čs. partizánskej brigády M. R. Štefánika, 1. čs. armádneho zboru v ZSSR (1945), po oslobodení ČSĽA. Úradník v Banskej Bystrici a v Bratislave (1946-1964). Politicky prenasledovaný a väznený.
Saint-André-d’Embrun

Poloha

Saint-André-d'Embrun má rozlohu 38,63 km². Najvyšší bod je položený 2 934 m n. m. a najnižší bod 796 m n. m.

Obyvateľstvo

Saint-André-d'Embrun má 625 obyvateľov (2009).
Graf vývoja obyvateľstva:
Zdroje: INSEE
Fakulta elektrotechniky a informačných technológií Žilinskej univerzity v Žiline

História

Vznikla 1 októbra 1953 ako jedna z fakúlt Vysokej školy železničnej v Prahe v Prahe. V roku 1960 bola spolu s celou univerzitou presťahovaná do Žiliny. V roku 1992 sa Strojnícka a elektrotechnická fakulta rozdelila na Elektrotechnickú fakultu a Strojnícku fakultu. V roku 2019 došlo k premenovaniu na Fakultu elektrotechniky a informačných technológií.

Zázemie

Elektrotechnická fakulta sídli v budovách AB, BB, BC, BD, BI a BJ na univerzitnom kampuse Veľký diel.
Hotdog

Hot dog (alebo tiež Hotdog) je pokrm určený k rýchlemu občerstveniu, ktorý sa skláda z horúceho alebo grilovaného párku vloženého do pozdĺžne rozrezanej bagety alebo žemľe. Zvyčajne sa dochucuje horčicou, kečupom, majonézou, popr. korením a inými prílohami.
Lierval

Poloha

Obec má rozlohu 3,77 km². Najvyšší bod je položený 190 m n. m. a najnižší bod 90 m n. m.

Obyvateľstvo

Počet obyvateľov obce je 116 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Laboutarie

Polohopis

Laboutarie má rozlohu 5,39 km². Najvyšší bod je položený 271 m n. m. a najnižší bod 169 m n. m.

Obyvateľstvo

Laboutarie má 456 obyvateľov (2009).
Graf vývoja obyvateľstva:
Zdroje: INSEE
Philip Pullman

Diela

V rokoch 1985-1994 napísal Pullman sériu štyroch kníh pod spoločným názvom A Sally Lockhart mystery. Obsahovala zväzky The Ruby in the Smoke (1985), The Shadow in the North (1986), The Tiger in the Well (1990) a The Tin Princess (1994). V roku 1995 publikuje knihu The Northern Lights (v USA pod názvom The Golden Compass, u nás Zlatý kompas), ktorá je prvou časťou jeho fantasy trilógie His Dark Materials (Temné hmoty). Nasledovali knihy The Subtle Knife (Magický nôž, 1997) a The Amber Spyglass (Jantárový ďalekohľad, 2000). Za túto trilógiu obdržal niekoľko významných ocenení.
Peter Stašák

Zo života

Peter Stašák sa narodil v Spišskom Bystrom, kde vychodil aj základnú školu. Už od útleho detstva ho priťahoval spev a láska k hudbe, a tak je len prirodzené, že po ukončení ZDŠ sa prihlásil na Konzervatórium v Košiciach. Po úspešnom absolvovaní prijímacích skúšok začal študovať operný spev, no stále viac ho lákala ľahšia múza – populárna hudba. Napriek tomu však najskôr pôsobil ako učiteľ na ĽŠU vo Svite.
Po šiestich rokoch učiteľovania sa Peter definitívne vydáva na cestu populárnej hudby. Od roku 1974 až 1981 pôsobí s rôznymi kapelami, ktoré pôsobili v kaviarňach a baroch okrem Slovenska aj v iných štátoch Európy a ostatného sveta. Popri tom začína pravidelne nahrávať v Československom rozhlase a spolupracuje aj v Československej televízii.
V roku 1981 nastáva zlom v Petrovej kariére, začína sa častejšie objavovať v televízii a to naštartuje jeho dráhu koncertného speváka. Slovkoncert ho začína posielať na zahraničné festivaly, ktoré sa mu podarí každý raz vyhrať. Na festivale v Mongolsku – Ulanbátare sa stretáva s producentmi z bývalej NDR, ktorí mu ponúknu koncertovanie po celej NDR. Jeho doprovodným orchestrom sa okrem iných stáva aj orchester Gustáva Broma, ktorý tam účinkuje a doprevádza spevákov aj z iných krajín. Peter tak so svojimi piesňami precestoval všetky kontinenty okrem Antarktídy.
Vydal 20 albumov, mnoho z nich bolo ocenených zlatou a platinovou platňou. Naďalej účinkuje v rôznych programoch slovenských a českých televízií, určite musíme spomenúť aj veľmi úspešný hudobno-zábavny program Slovenskej televízie Repete. Najväčší úspech v televízií, bolo účinkovanie v jeho vlastnom programe Kaviareň Slávia  Tento hudobno-zábavný program Slovenskej televízie z rokov 1999 – 2010 priniesol vďaka Petrovi na obrazovky okrem celej československej špičky aj množstvo umelcov z ďalších deviatich krajín. Peter naďalej pravidelne koncertuje na celom Slovensku a v zahraničí.
Sancoins (obec)

Poloha

Obec má rozlohu 53,52 km². Najvyšší bod je položený 233 m n. m. a najnižší bod 192 m n. m.

Obyvateľstvo

Počet obyvateľov obce je 3 301 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Ivo Fišer

Ivo Fišer (* 4. apríl 1929, Praha) je český indológ. 
Študoval indológiu, komparatívnu teológiu a bengálčinu na Filozofickej fakulte Karlovej univerzity. V roku 1952 získal doktorát a v roku 1964 hodnosť kandidát vied. V rokoch 1951 – 1968 pôsobil ako asistent a docent odboru indológia, kde sa zaradil medzi významných indológov.
V roku 1968 emigroval do Dánska, pracoval v Kráľovskej dánskej akadémii vied v Kodani, od roku 1971 ako profesor indológie na Kodanskej univerzite.

Dielo

Spolupracoval na vydaní trojzväzkovej konkordancie pálijčiny pod názvom Paali Tipitaka Concordance pre Spoločnosť pre pálijské texty (Pali Text Society) so sídlom v Londýne.
Farebná hĺbka

Farebná hĺbka je termín používaný v počítačovej grafike, ktorý popisuje počet bitov použitých na opis určitej farby alebo pixelu v bitmapovom obrázku alebo snímky videa. Toto poňatie je tiež známe ako počet bitov na pixel, najmä ak je uvedené spolu s počtom použitých pixelov. Väčšia farebná hĺbka zväčšuje škálu rôznych farieb a prirodzene tiež pamäťovú náročnosť obrázka či videa.

Poznámka

Ľudské oko je veľmi kvalitný orgán a dokáže od seba odlíšiť až štyri miliardy rôznych odtieňov. Na základe toho sú už farby True Color ("pravé" farby) považované za vhodné pre kvalitnú tlač fotografií vo farebných časopisoch.

Poznámka

Pomocou 8-bitovej indexovanej farby možno realizovať paletu 3-3-2, u ktorej sa 8 bitov indexu palety rozdelí na diely 3-3-2 bity, ktorým sa pridelia hodnoty farieb červenej, zelenej a modrej (RGB). Dôvodom prečo 2 bity sa pridelia práve modrej zložke je ten, že ľudské oko je na modrú zložku najmenej citlivé. Pomocou tejto palety možno realizovať pseudo-pravé (pseudo-truecolor) farby v indexovom obrázku.
Milón z Krotónu

Milón (starogr. Μίλων – Milón), syn Diotima z Krotónu, bol najslávnejší zápasník starovekého Grécka. V Olympii dosiahol v 6. storočí pred Kr. až šesť víťazstiev.
Milón zaujíma medzi legendárnymi športovcami starovekého Grécka prvé miesto. Tento obor, ktorého súčasníci zrovnávali s mýtickým Heraklom, zvíťazil v zápasení už ako dorastenec na 60. olympijských hrách v roku 540 pred Kr., ako dospelý muž si ďalšie olivové ratolesti odniesol z Olympie na 62. až 66. hrách v rokoch 532, 528, 524, 520 a 516 pred Kr., na pýtických hrách vyhral sedemkrát, deväťkrát na nemejských hrách, desaťkrát na isthmiských hrách. Svojho premožiteľa si našiel už ako takmer štyridsaťpäťročný muž na olympijských hrách v roku 512 pred Kr., kde ho porazil jeho mladší rodák Timasitheos. Zápasnícke súboje (palé) trvali v starovekom Grécku tak dlho, pokým bol súper trikrát zvalený na zem, alebo dovtedy, kým sa jeden z účastníkov súboja nevzdal.
Antický autor Pausanias sa v druhom storočí zastavil v olympijskej Altide pri jeho kolosálnej soche, ktorú zhotovil Dameas z Krotónu, a zaznamenal, čo sa o ňom hovorilo. O Milónovi kolovalo mnoho historiek, nevedno do akej miery pravdivých. Údajne si vraj Milón do Altidy sám dopravil svoju sochu, granátové jablko držal v ruke tak pevne, že mu ho nevedeli vytrhnúť a pritom ho stiskom nepoškodil. Keď sa postavil na naolejovaný železný disk, tým čo ho chceli sácaním z neho zhodiť, sa iba smial. Strunu, uviazanú okolo čela, zadržaním dychu, navretím žíl roztrhol. Do rámca týchto historiek patrí aj správa o jeho smrti, zaznamenaná Pausaniom. Keď sa Milón prechádzal po krotónskej krajine, zazrel v poli dub rozštiepený klinmi a spoliehajúc sa na svoju silu strčil do škáry ruky a chcel ho roztrhnúť. Uvolnené kliny ale vypadli a kmeň mu ruky uväznil. Milón bol tak vydaný napospas vlkom, ktorí sa v krotónskej krajine zdržiavali vo veľkom množstve.
Takýchto a podobných historiek sa o Milónovi popísalo v staroveku mnoho, ale Milóna si nesmieme predstaviť len ako horu mäsa, je hodnoverne doložené, že bol žiakom a prívržencom slávneho matematika Pytagora zo Samu, ktorý na svoju školu upevnil nápis „Neznalý matematiky sem nevstupuj". Milón sa teda vyznal v matematike, ba čo viac, napísal vraj aj knihu O fyzike, ktorá sa stratila. Podľa Diogena Laertského a iných antických autorov, Milón umrel potom, ako jeho dom zapálili politickí odporcovia Pytagora, vo chvíli, keď Pytagoras a jeho žiaci u neho večerali. Pytagorovi sa podarilo ujsť, ale Milón a väčšina prítomných padla za obeť ohňu a ozbrojencom.
V olympijskom parku soche Milóna náleží pravdepodobne zvyšok guľatého podstavca východne od buleotéria, objavený archeológmi počas vykopávok.
Hadovka smradľavá

Opis

Je to prakticky nezameniteľná huba, najmä keď je dospelá, a má tvar, ktorý jej dal slovenské i latinské pomenovanie. Zeleným slizom pokrytý zvončekovitý klobúk nepríjemne zapácha ako rozkladajúce sa mäso, čo láka muchy, ktoré pomáhajú roznášať výtrusy. V mladom štádiu má huba tvar vajca, ktoré vonia po reďkovke.

Výskyt

V našich lesoch rastie prakticky ako burinný druh, často i na úkor iných druhov. Vyskytuje sa v celej Európe, od Balkánu až po Škandináviu.

Upotrebenie

Mladé plodnice tvaru vajca sú jedlé, no i tak nelákajú na jedenie. Po dosiahnutí štádia dospelosti je huba už prakticky nepoužiteľná. Mladé plodnice sa odporúča obaliť a vypražiť na spôsob viedenského rezňa.
La Nouaille

Poloha

Obec má rozlohu 48,12 km². Najvyšší bod je položený 846 m n. m. a najnižší bod 576 m n. m.

Obyvateľstvo

Počet obyvateľov obce je 249 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Hans Cloos

Životopis

Narodil sa v Magdeburgu. V roku 1910 získal doktorát v Freiburgu. Následne pracoval až do začiatku prvej svetovej vojny v Indonézii, Namíbii. Počas vojny sa zúčastnil na riešení geologických problémov pri budovaní opevnení na západnom fronte.
Po vojne, sa začal venovať štúdiu plutónov a ich vnútornej stavbe. V roku 1919 sa stal profesorom geológie na univerzite vo Vroclave (vtedy Breslau). Tu vyučoval geológiu aj svojho mladšieho brata Ernsta (narodený v 1898), ktorý sa neskôr stal tiež významným geológom.
V roku 1926 Cloos odišiel z Vroclava a vyučoval na univerzite v Bonne. Podnikol viacero geologických výprav do Škandinávie, Anglicka a Severnej Ameriky.
Hans Cloos sa ako jeden z prvých venoval štúdiu deformácie hornín a tektonike granitoidov. Na základe presných modelov študoval procesy vzniku zlomov, venoval sa tiež výskumu vývoja štruktúry kontinentov. Bol tiež známy svojimi umeleckými schopnosťami, najmä hudobným a kresliarskym talentom.
Zomrel v Bonne 26. septembra 1951.
Bulb

Bulb (skratka B) je fotografická funkcia, ktorá umožňuje dlhé expozície pod priamou kontrolou fotografa. S touto funkciou ostane uzávierka otvorená tak dlho, pokiaľ je spúšť stlačená. Alternatívne nastavenie spoločné aj pre filmové kamery je Time (skrátene T), kde je spúšť stlačená prvýkrát na otvorenie uzávierky a druhýkrát na jej zavretie.

Moderné fotoaparáty

Na niektorých moderných fotoaparátoch je režim bulb k dispozícii iba ako voľba v LCD ponuke, pokiaľ je to vôbec možné. Na iných fotoaparátoch, vrátane mnohých digitálnych zrkadloviek je k dispozícii režim bulb v ručnom nastavení expozície alebo vo voľbe priority rýchlosti uzávierky.
Niektoré fotoaparáty strednej triedy alebo bridge fotoaparáty, ako napríklad Olympus SP-560 Ultra Zoom majú obmedzené nstavenie režimu bulb, ktoré dovoľuje maximálny expozičný čas 8 minút pri citlivosti ISO 200 a nižšej.
V roku 2012 spoločnosť Olympus uviedla na trh novú formu režimu bulb pod označením "Live Bulb" (bez prepínania) a "Live Time" (s prepínaním) v modeli Olympus OM-D E-M5, pri ktorom sa v hľadáčiku a na displeji snímka aktualizuje "počas" expozície a užívateľovi je umožnené kontrolovať expozíciu. Obnovovacia frekvencia displeja pre tento režim môže byť nastavená medzi hodnotami 0,5 až 60 sekúnd.
Stanislav Holec

Životopis

V roku 1976-1981 absolvoval štúdium na Matematicko-fyzikálnej fak. UK v Bratislave, 1981 RNDr., 1993 PhD., 1997 doc. Absolvoval študijný pobyt na univerzitách v Londýne a Sheffielde (Veľká Británia). Prednášal na FOUTYS - Pedagogisch Technische Hogeschool v Eindhovene (Holandsko). Od roku 1981 pôsobí v Banskej Bystrici na Pedagogickej fak., na fakulte humanitných a prírodných vied UMB v Banskej Bystrici ako asistent, odborný asistent a v súčasnosti docent. V roku 1997-2001 bol prodekanom pre doktorandské štúdium a kvalifikačný rast na Fakulte prírodných vied UMB v Banskej Bystrici. Od roku 2001 je dekanom Fakulty prírodných vied UMB v Banskej Bystrici. Je členom Jednoty slovenských matematikov a fyzikov (od 1980). Autor a spoluautor monografií, vysokoškolských učebníc a skrípt, zostavovateľ zborníkov.
Čingov

Čingov (504 m n. m.) je oblasť v Slovenskom raji a významné turistické stredisko. Nachádza sa na jeho severnom okraji, v kotlinovitom rozšírení rieky Hornád v blízkosti Spišskej Novej Vsi a Smižian. Okrem Podleska na severnej strane a Dediniek na južnej strane Slovenského raja je oblasť Čingova najväčšie turistické centrum ležiace nad ľavým brehom Hornádu a v dolnej časti Prielomu Hornádu.
Je zároveň východiskovým bodom pre mnohé turistické trasy ako sú napr. Tomášovský výhľad, Sokolia dolina, Klauzy, Kláštorisko, Prielom Hornádu, turistickej trasy, ktorá patrí k najväčším turistickým lákadlám Slovenského raja. a pod. Čingovom prechádza osobitne vyznačený 15 km dlhý náučný chodník. Na blízkej vyvýšenine Hradisko je významné archeologické nálezisko slovanského osídlenia. Nájdené pamiatky na lokalite Hradisko potvrdzujú osídlenie z mladšej doby kamennej. Prvé turistické objekty tu vznikajú v r. 1932. Samotné stredisko Čingov dnes poskytuje stravovacie aj ubytovacie služby (súkromné chaty, podnikové chaty, penzión). Je tam umiestnený Dom Horskej služby Slovenský raj, terénna stanica Správy Národného parku Slovenský raj (len v letných mesiacoch).
Štiavnické vrchy

Poloha

Na severe susedia s Kremnickými vrchmi, na východe s Pliešovskou kotlinou a Krupinskou planinou, na juhu s Podunajskou pahorkatinou a na západe s Pohronským Inovcom, Vtáčnikom a Žiarskou kotlinou.

Geológia

Štiavnické vrchy sú sopečným pohorím, zaraďovaným k neovulkanitom. Ako celok tvorí pozostatky Štiavnického stratovulkánu. Je budované andezitmi, ryolitmi, brekciami a tufmi. Územie je mimoriadne bohaté na výskyt minerálov (približne 140 druhov a odrôd minerálov) a drahokovných rúd, v minulosti intenzívne ťažených.

Turizmus

Okolie Banskej Štiavnice patrí medzi turisticky najatraktívnejšie lokality na Slovensku. Mesto je „Mestská pamiatková rezervácia“ od roku 1950 a zároveň centrom chránenej krajinnej oblasti Štiavnické vrchy, vyhlásenej 22. septembra 1979 na rozlohe 77 630 ha. Dňa 11. decembra 1993 bolo "historické mesto Banská Štiavnica a technické pamiatky jeho okolia" zapísané do zoznamu Svetového kultúrneho a prírodného dedičstva UNESCO. Medzi obľúbené ciele turistov patrí tiež Sitno a množstvo tajchov, využívaných na letnú rekreáciu.
Chrbticový kanál

Chrbticový kanál (lat. canalis vertebralis) je trubicovitý útvar, ktorý je tvorený stavcovými otvormi (lat. foramina vertebralia) krčných, hrudných a driekových stavcov chrbtice (lat. columna vertebralis). Kraniálne (hore) je spojený veľkým otvorom (lat. foramen magnum) záhlavnej kosti s lebkovou dutinou (lat. cavitas cranii) , kaudálne (dole) pokračuje kanálom krížovej kosti (lat. canalis sacralis).
Chrbticový kanál obsahuje predovšetkým miechu (lat. medulla spinalis).
Saint-Romain-Lachalm

Poloha

Obec má rozlohu 19,02 km². Najvyšší bod je položený 1 008 m n. m. a najnižší bod 757 m n. m.

Obyvateľstvo

Počet obyvateľov obce je 1 049 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Johan Holmqvist

Klubový hokej

Johan Holmqvist je brankár. Je 186 cm vysoký a váži 90 kg (údaj z roku 2005). V sezóne 2004-2005 chytal za Brynäs IF v švédskej hokejovej Elitserien.V sezóne 2006/2007 sa stal členom kádru Tampa Bay Lightning, kde bol jednotkou. Počas sezóny 2007/2008 bol súčasťou výmeny do Dallas Stars s Brad Richards za Mike Smith,Jussi Jokinen a Jeff Halpern. Od sezóny 2008/2009 je členom tímu Frölunda HC vo švédskej Elitserien. Nosí dres číslo 1.

Reprezentácia

Johan Holmqvist reprezentoval Švédsko na majstrovstvách sveta v roku 2005, kde sa jeho mužstvo umiestnilo na štvrtom mieste. Bol v pozícii druhého brankára. Nastúpil na majstrovstvách iba v jedinom zápase. V poslednom dueli o bronz s Ruskom vystriedal po prvej tretine, po obdržaní troch gólov, prvého brankára Lundqvista. Aj on však dostal ďalšie tri góly a Švédi podľahli Rusom v boji o bronz 6:3. Johan Holmqvist nosí reprezentačný dres číslo 30.

Majstrovstvá sveta 2006

Dostal sa aj do nominácie na šampionát v roku 2006.
Pod lampou

Pod lampou (neskôr ako Večer pod lampou) je televízna diskusná relácia českej televízie TV Noe. Relácia sa zaoberá vedeckými, politickými, kultúrnymi a aktuálnymi spoločenskými témami, ktoré diskutuje moderátor s pozvanými hosťami.
Relácia vznikla v Slovenskej televízii, začínala na kanáli Dvojka (2004 – 2007), po zrušení tohto vysielania bola na Rádiu FM (2008, 2009), potom na televízii Plus (2009, 2010) a opäť na Dvojke (2011, 2012). Medzičasom bola zverejňovaná aj pomocou crowdfundingu na sociálnych sieťach a YouTube. Od roku 2015 ju vysiela televízia TV Noe.
Hlavnou osobnosťou, moderátorom relácie, je Štefan Hríb.

Začiatky na Dvojke

Relácia Pod lampou vznikla v roku 2004 ako nový formát verejnej televíznej diskusie. Pri jej vzniku stáli Štefan Hríb a novinár Juraj Kušnierik. Dostala priestor k vysielaniu na druhom, artovejšom kanáli verejnoprávnej Slovenskej televízie za riaditeľa Richarda Rybníčka.
V januári 2007 bolo vysielanie relácie v Slovenskej televízii zastavené, pretože sa nevenovala plánovanej téme, ale situácii v televízii − s hosťami Eugenom Kordom a Martinom Mojžišom sa moderátor venoval diskusii o odvolaní Eugena Kordu z postu šéfredaktora relácie Reportéri STV.
Po ukončení vysielania relácie Pod lampou začal Štefan Hríb moderovať rozhlasovú reláciu Bez lampy_FM na Rádiu_FM.
V rokoch 2009 – 2010 moderoval Štefan Hríb diskusnú reláciu Lampa na televízii Plus.

Crowdfunding a súčasnosť

Relácia je v súčasnosti vysielaná vďaka tzv. crowdfundingu, teda za vyzbierané finančné príspevky dobrovoľníkov, pod názvom „Jedno euro za jedno Pod lampou.“ Podľa niektorých zdrojov cena jedného vysielania dosahuje náklady vo výške 3 tis. eur. Takto vzniknutá relácia je uverejňovaná na webovej stránke časopisu .týždeň, príslušnom kanáli YouTube
Od 14. mája 2015 ju televízne vysiela česká TV Noe.
Gensac-sur-Garonne

Poloha

Obec má rozlohu 10,14 km². Najvyšší bod je položený 380 m n. m. a najnižší bod 215 m n. m.

Obyvateľstvo

Počet obyvateľov obce je 335 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Courtempierre

Poloha

Obec má rozlohu 13,3 km². Najvyšší bod je položený 98 m n. m. a najnižší bod 77 m n. m.

Obyvateľstvo

Počet obyvateľov obce je 244 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Virieu-le-Grand (obec)

Polohopis

Virieu-le-Grand má rozlohu 12,55 km². Najvyšší bod je položený 1 059 m n. m. a najnižší bod 241 m n. m.

Obyvateľstvo

Virieu-le-Grand má 1105 obyvateľov (2009).
Graf vývoja obyvateľstva:
Zdroje: INSEE
DjVu

DjVu (so zamýšľanou výslovnosťou rovnakou ako francúzske déjà vu) je otvorený súborový formát vyvinutý pre ukladanie naskenovaných dokumentov a to najmä takých, ktoré obsahujú text, fotografie i perokresby.
Dosahuje vysokého stupňa kompresie vďaka tomu, že vie rozdeliť obrázky do rôznych vrstiev a tie potom komprimovať metódami pre dané dáta najvhodnejšími. Používa okrem iného vlnkovú kompresiu IW44, kompresiu JB2 (podobnú JBIG2) a aritmetické kódovanie. Bol vyvinutý v AT & T s prvou verziou v roku 1996 a v oblasti ukladania skenovaných dokumentov je hlavným konkurentom formátu PDF. Rovnako ako PDF môže obsahovať okrem obrázku samotného aj textové informácie získané pomocou OCR.
Od verzie 1.8 je DjVu podporovaný enginom MediaWiki.
Cayleyho-Hamiltonova veta

Pomocné pojmy

Definujme pojem mocniny štvorcovej matice A\,\! (A \in M_{n,n}) nasledovne:
A^0 = I_n\,\!, kde I_n\,\! je jednotková matica z M_{n,n}\,\!
Indukčne definujme: A^{n+1} = A^n \cdot A
Charakteristický polynóm \chi_A(t)\,\! je definovaný pre ľubovoľnú A \in M_{n,n} nasledovne: \chi_A(t) = det(tI_n - A)\,\!, kde \lambda je jeho koreňom práve vtedy, ak je vlastnou hodnotou A\,\!.

Formulácia vety

Nech A\,\! je štvorcová matica a jej charakteristický polynóm \chi_A(t) = \sum_{i = 0}^n a_it^i, pre vhodné koeficienty a_i. Potom \sum_{i = 0}^n a_iA^i = \begin{pmatrix}
0 & \cdots & 0 \\
\vdots & \ddots & \vdots \\
0 & \cdots & 0
\end{pmatrix}

Neformálne: \chi_A(A) = 0\,\!.

Využitie

Najdôležitejšim dôsledkom Cayleyho-Hamiltonovej vety je, že charakteristický polynóm je násobkom minimálneho polynómu danej štvorcovej matice A\,\!.